Respectem el medi ambient
03/06/2004 14:51:00

# Respectem el medi ambient

*   03/06/2004 14:51:00
*   [Imprimir](#)
*   Compartir
*    https://www.alaquas.org/documento.asp?id\_do=9223

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9223%2F0&title=Ajuntament%20d%27Alaqu%C3%A0s.%20Premsa.Respectem%20el%20medi%20ambient)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9223/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9223/9223_Form_4.jpg)](https://www.alaquas.org/ficheros/documentos/2004/2/9223/9223_Form_10.jpg "<a href='https://www.alaquas.org/ficheros/documentos/2004/2/9223/9223_Form_10.jpg' target=_blank><i class='fa fa-external-link' aria-hidden='true'></i>.Respectem el medi ambient</a>")

L'Ajuntament inicia una campanya d'informació i de sensibilització per a millorar els nostres hàbits i ser respectuosos amb l'entorn

L'Ajuntamet d'Alaquàs ha posat en marxa, amb motiu del Dia Mundial de Medi Ambient, que se celebra el 5 de juny, una campanya d'informació i de sensiblització dirigida a tots els sectors de la població. La Setmana de Medi Ambient d'Alaquàs, que es celebra per primera vegada a la ciutat, va començar el passat dia 1 de juny i finalitzarà l'11 de juny.

Amb l'objectiu de promoure el debat i la reflexió sobre el medi ambient i sensiblitzar la població sobre la importància del respecte al nostre entorn, l'Ajuntament ha posat en marxa una sèrie d'activitats i tallers relacionats amb el reciclatge i l'ús de les energies primàries. Aquestes activitats es dirigeixen tant als escolars i joves de la ciutat, com a les i els adults.

El programa d'activitats es va iniciar el passat dia 1 de juny amb un concurs de contes de Medi Ambient dirigit a les i els alumnes de primària i secundària dels centres d'Alaquàs. La finalitat és que les i els xiquets coneguen quina és la situació actual dels residus, tant des del punt de vista de la varietat i la quantitat que en trobem, com els llocs on poden dipositar-se, com són els abocadors o els contenidors. Aquests contes es podran presentar a l'Ajuntament d'Alaquàs fins al 9 de juny a les 14 hores. El xiquet guanyador aconseguirà una bicicleta. D'altra banda, per al dissabte 5 de juny, tot i coincidint amb la Festa de la Primavera, s'han organitzat també, per a les i els xiquets, diferents tallers de medi ambient sobre residus, energies netes i filtre per a  depuradores d'aigües.

El torn dels encarregats de la compra arriba el dilluns 7 de juny amb el taller "Reduir els residus a través de la compra", amb l'objectiu de fer reflexionar les i els participants sobre la importància que té per al medi ambient una realització correcta de les compres diàries. Aquest taller s'impartirà a l'Associació de les Ames de Casa a les 17:30 h.

Aquest campanya es tancarà amb la projecció gratuïta de quatre documentals que tindran lloc a la Sala d'Audiovisuals del Castell d'Alaquàs a les 19:30 hores. Aquests documentals parlaran de les diferents problemàtiques del medi ambient, aportant solucions a algunes d'elles. El primer documental que es projectarà serà el dimarts 8 amb el títol "Un dia con coche". Les projeccions continuaran el dimecres 9 amb "El agua", que ens introuirà en senzilles solucions per incorporar a casa, el dijous 10 tindrà lloc "El misterio de los envases rojos", dirigit especialment als més petits i, finalment, el divendres 11 amb "Hijos de la Tierra" es visionarà l'últim documental del cicle.

Totes les activitats són de caràcter gratuït perquè qualsevol puga accedir a una nova cultura de respecte cap al medi ambient .